**grb-srbije1**

**РЕПУБЛИКА СРБИЈА**

**ОПШТИНА БАТОЧИНА**

**ОПШТИНСКА УПРАВА**

**Одељење за имовинско-правне послове,**

**урбанизам, грађевинарство, стамбено-комуналне ,**

**инспекцијске послове и инвестиције**

**Одсек за инспекцијске послове**

**број: 501-8/23-IV-03**

**Датум:10.02.2023.г.**

**Б А Т О Ч И Н А**

**ГОДИШЊИ ИЗВЕШТАЈ**

**О РАДУ ИНСПЕКТОРА ЗА**

**ЗАШТИТУ ЖИВОТНЕ СРЕДИНЕ ЗА 2022. ГОДИНУ**

У складу са чланом 44. Закона о инспекцијском надзору („Службени гласник РС“, број 36/2015, 44/18-др.закон и 95/2018) сачињен је извештај о раду за 2022. годину.

У извештајном периоду, на пословима шефа Одсека за инспекцијске послове који обавља послове инспекције за заштиту животне средине, радио је један извршилац.

Општи циљ Плана инспекцијског надзора је превенција и деловање ради спречавања загађивања животне средине и повећања поштовања еколошких стандарада.

**АКТИВНОСТИ У ОКВИРУ ПРОЦЕСА ИНСПЕКЦИЈСКОГ НАДЗОРА**

1. Примена закона и других прописа којима се уређује заштита животне средине, тј. заштита ваздуха, воде и земљишта од загађења.    
2. Примена закона и других прописа којима се уређује заштита од штетног деловања буке

3. Утврђивање  испуњености услова заштите животне средине за обављање делатности  
4. Контрола спровођења мера заштите животне средине утврђених Студијом о процени утицаја и налагања подношења захтева за одлучивање о потреби израде студије о процени утицаја на животну средину.

5. Контрола поступања са неопасним отпадом  
6. Надзор над активностима сакупљања, привременог складиштења и транспорта инертног и неопасног отпада на локацији власника отпада за које надлежни орган општине Баточина  издаје дозволу.    
7. Заштита од нејонизујућег зрачења у објектима за које одобрење за изградњу и почетак рада даје надлежни орган општине Баточина.   
8. Спровођење мера непосредне заштите, очувања и коришћења заштићених природних добара на заштићеним подручјима који су актом општине Баточина проглашени заштићеним подручјима.   
9. Вођење посебних евиденција у складу са законом, као и други послови инспекцијског надзора у области заштите животне средине.   
10. Вођење управног и извршног поступка   
11. Доношење управних аката и обављање управних радњи у поступку инспекцијског надзора у обасти заштите животне средине   
12. Подношење захтева за покретање прекршајног поступка, подношење пријаве за покретање поступка за привредни преступ и подношење кривичне пријаве;

13. Припремање извештаја и информација о извршеном инспекцијском надзору

14. Припрема информације за државне органе и медије

**ПРОПИСИ ПО КОЈИМА ПОСТУПА ИНСПЕКЦИЈА ЗА ЗАШТИТУ ЖИВОТНЕ СРЕДИНЕ**

1. Закон о заштити животне средине („Сл. гласник РС”, бр. 135/2004, 36/2009,  
   36/2009 - др. закон, 72/2009 - др. закон, 43/2011 - одлука УС и 14/2016).

2. Закон о интегрисаном спречавању и контроли загађивања животне средине („Сл. гласник РС”, бр. 135/2004 и 25/2015).

3. Закон о процени утицаја на животну средину(„Сл. гласник РС”, бр. 135/2004  
и 36/2009).

4. Закон о заштити ваздуха („Сл. гласник РС”, бр. 36/2009 и 10/2013).

5. Закон о заштити од буке у животној средини („Сл. гласник РС”, бр. 36/2009 и  
88/2010).

6. Закон о управљању отпадом („Сл. гласник РС”, бр. 36/2009, 88/2010 и  
14/2016).

7. Закон о заштити од нејонизујућег зрачења („Сл. гласник РС”, бр. 36/2009).

8. Закон о хемикалијама („Сл. гласник РС”, бр. 36/2009, 88/2010, 92/2011,  
93/2012 и 25/2015).

9. Закон о заштити природе („Сл. гласник РС”, бр. 36/2009, 88/2010, 91/2010-  
испр. и 14/2016).

10. Закон о инспекцијском надзору („Сл. гласник РС”, бр. 36/2015).

11. Закон о општем управном поступку ( „Сл. гл. РС”, бр. 18/2016).

12. Закон о прекршајима („Сл. гласник РС”,65/2013 и 13/2016).

13. Закон о јавном реду и миру („Сл. гласник РС”, 6/2016).

**Општинске одлуке:**

1.Одлука о усвајању локалног плана управљања отпадом општине Баточина за период 2010-2019.година („Служ.гласник општине Баточина“, број: 7/10) –Урађена је радна верзија новог Локалног плана управљања отпадом, проистеклог из Регионалног плана управљања отпадом, још је у току усаглашавање и усвајање документа.

2.Одлука о заштити споменика природе ''Рогот'' („Служ. гласник општине Баточина“,број:02/09).

3.Одлука о мерама за заштиту од буке у животној средини (''Сл. гласник општине Баточина'', број 3/11 )

Закон о инспекцијском надзору („Службени гласник РС“ број 36/2015, 44/18-др.закон и 95/18), као начин за остваривање циља инспекцијског надзора, нагласак ставља на превентивним мерама.

1. **Број спречених или битно умањених вероватних настанака штетних последица по законом заштићена добра, права и интересе ( превентивно деловање инспекције )** – Превентивно деловање инспектора за заштиту животне средине, када је у питању заштићено добро, огледа се у доброј сарадњи са управљачем ПД ''Рогот'' – ''Србијашуме'', ШГ ''Крагујевац''. Превентивно деловање се огледало и у 32 инспекцијска надзорa, који су имали за циљ контролу поступања са отпадом, затим емисију загађујућих материја, буку, нејонизујуће зрачење, заштиту природе, процену утицаја. У 8 инспекцијских записника наложене су мере за отклањање неправилности. Превентивно деловање инспекције огледало се у подстицању и подржавању законитости пословања надзираних субјеката. Осим тога инспектор је превентивно деловао са организацијама које су спроводиле поступак сузбијања одраслих форми комараца из ваздуха. Такође су све активности надзора, едукације и пружања оптималних савета врста превентивног деловања.
2. **Обавештавање јавности, пружање**  **стручне и саветодавне подршке** Саветодавни разговори са странкама су свакодневни део рада инспекције. Пружање стручне и саветодавне подршке спроводи се кроз вршење службених саветодавних посета, које често буду или у оквиру инспекцијских надзора или усменим саопштењима, указивање на могуће штетне последице, достављање дописа са препорукама, упозоравање о обавезама, налагање предузимања или уздржавања од одређених радњи. По захтеву надзираних субјекта није било стручних и саветодавних посета. У извештајном периоду инспектор је вршио обавештавање јавности путем интернета, огласних табли, објеката МЗ. Инспекција је обављала и друге активности усмерене ка подстицању, промоцији и подржавању законитости и безбедности пословања и поступања и спречавању настанка штетних последица по законом и другим прописом заштићена добра, права и интересе, као што је инструкција по основу потребних извештавања и прослеђивање образаца и законских и подзаконских аката.
3. **Ниво усклађености пословања и поступања надзираних субјеката са законом и другим прописима који се мери помоћу контролних листа.** Преузете су контролне листе из области заштите животне средине са сајта Министарства за области које су поверене за рад локалних инспектора и исте ажуриране у току године. Контрола у редовном инспекцијском надзору, према годишњем плану инспекцијског надзора спроведена је уз примену контролних листа, па су тако урађене и тридесет четири (34) контролне листе, као саставни део записника о инспекцијском надзору, док су 5 предмета окончана службеним белешкама. Испуњеност услова према Закону о енергетици, како није било поднетих захтева, није утврђиван.
4. **Број откривених и отклоњених штетних последица( корективно деловање инспекције).** У извештајном периоду није било потребе за изразитијим корективним деловањем. Налагање мера спроведеним инспекцијским надзором представља вид корективног деловања, што је спроведено ради законитог управљања отпадом - у 3 предмета, мерења емисије загађујућих материја у ваздух - у 4 предмета, подношења захтева за одлучивање о потреби процене утицаја – у 1 предмету и мерења нивоа нејонизујучих зрачења – у 1 предмету. Нису изречене примедбе на записник од стране надзираних субјеката.
5. **Број утврђених нерегистрованих субјеката**. Није било случајева утврђеног нерегистрованог субјекта, по основу уписа у посебан регистар или уписа у регистар АПР-а.
6. **Мере које су предузете ради уједначавања праксе инспекцијског надзора**. – Редован инспекцијски надзор подразумева примену идентичних контролних листи према свим контролисаним субјектима/ оператерима, што резултира уједначавањем праксе инспекцијског надзора. Једнообразност је основ успешног рада. Уједначавању праксе доприноси и сарадња са другим општинским и републичким инспекторима, затим поступање по Закону о инспекцијском надзору, уз коришћење свих смерница, препорука и инструкција, као и примери рада на стручним семинарима којима је инспектор присуствовао у претходном периоду.
7. **Остваривање плана и ваљаности планирања инспекцијског надзора, нарочито о односу редовних и ванредних инспекцијских надзора, броју редовних инспекцијских надзора који нису извршени и разлозима за то, као и о броју допунских налога за инспекцијски надзор**  Током 2022. године инспекцијска поступања су спроведена уз примену Закона и подзаконских аката, обилазак терена и ванредне увиде и контроле. Радни циљеви се огледају у изразитом превентивном деловању и исказивању законских обавеза, а све ради спречавања загађења животне средине и поштовања еколошких стандарда. Радни циљеви се постижу и спроведеним инспекцијским надзорима, са свим аспектима и обухватношћу контрола.

По плану инспекцијског надзора за 2022. годину предвиђена су 33 надзора, од чега само један надзор није спроведен, који је изостао применом члана 40. Закона о општем управном поступку, али је на усмено исказане законске обавезе у ранијем периоду достављен Извештај о мерењу емисије загађујућих материја. Извршено је укупно 32 редовних инспекцијских надзора, од којих је један, по прослеђеним подацима, окончан службеном белешком. Ванредних инспекцијских надзора у 2022.години, није било. Однос редовних и ванредних инспекцијских надзора је, у ранијим годинама, био приближно 90% : 10%.

Постављени радни циљеви, који се односе на законито поступање надзираних субјеката, спровођење система праћења утицаја на животну средину, као и превентивно и едукативно деловање, су збирно гледано у потпуности испуњени, јер су и поред отежаних услова, сви спроводиви инспекцијски надзори извршени.

У наставку је табела –списак извршења радних циљева

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Р. Бр. | Назив постројења | Област надзора | Месец | | | | | | | | | | | | |  |
| I | II | III | IV | V | VI | VII | VIII | IX | X | XI | XII |  |
| 1. | ''Брзан пласт'' ДОО, Брзан рециклажа пластичне амбалаже и тетрапак амбалаже и производња фолије и папира  Средњи степен ризика | Oтпад |  |  |  |  |  | х |  |  |  |  |  |  | 2 | извршено |
| Мере из студије ваздух | х |  |  |  |  |  |  |  |  |  |  |  | извршено |
| 2. | ''Тигар пласт Павловић  Капија Шумадије'' Брзан  рециклажа пластичне амбалаже и производња црева и цеви  Средњи степен ризика | Отпад |  |  |  |  |  | х |  |  |  |  |  |  | 2 | извршено |
| Ваздух мере из процене утицаја |  |  | х |  |  |  |  |  |  |  |  |  | извршено |
| 3. | ''Allurol’’д.о.о., Баточина производња ПВЦ и алуминијумске столарије  Средњи степен ризика | Мере из процене утицаја ваздух |  | х |  |  |  |  |  |  |  |  |  |  | 2 | извршено |
| Отпад |  |  |  |  |  |  |  |  |  |  | х |  | извршено |
| 4. | ''Полипак''ДОО, Баточина производња полиетиленске амбалаже  Средњи степен ризика | Отпад |  |  |  |  |  |  |  |  |  |  |  | х | 2 | извршено |
| Мере из студије ваздуха |  |  |  |  |  |  |  | х |  |  |  |  | извршено |
| 5. | СЗТР ''Минела'', Баточина производња сокова,воде,вафла  Низак степен ризика | Мере из студије  ваздух |  |  |  |  |  |  |  |  | х |  |  |  | 1 |  |
| 6. | Асфалтна база  ''Србијааутопут'' ДОО, Градац Средњи степен ризика | Ваздух |  |  |  | х |  |  |  | х |  |  |  |  | 2 | извршено |
| Отпад |  |  |  |  |  |  |  |  |  |  |  |  | извршено |
| 7. | ''Енмон '' ДОО, Жировница производња лепка за керамичке плочице и обраду фуга Низак степен ризика | Отпад |  |  |  |  |  |  |  |  |  |  | х |  | 1 | извршено |
| Мере из студије |  |  |  |  |  |  |  |  |  |  |  |  |
| 8. | ТУД''Михајловић'' Параћин, ПЈ Баточина, бенз.станица  Низак степен ризика | ваздух |  |  | х |  |  |  |  |  |  |  |  |  | 1 | извршено |
| 9. | ''Грахаутомотиве'' ДОО, Баточина производња кабловских и електронских инсталације  Средњи степен ризика | Мере из процене утицаја |  |  |  | х |  |  |  |  |  |  |  |  | 2 | извршено |
| Отпад |  |  |  |  |  |  |  |  |  | х |  |  | извршено |
| 10. | ''Explocop-gradnja'' ДОО Баточина, Доброводица рециклажа пепела и грађевинског отпада  Средњи степен ризика | Отпад |  |  |  |  | х |  |  |  |  | х |  |  | 2 | извршено |
| 11. | ТУД''Михајловић'' Параћин, БС14 Бадњевац, бенз.станиц  Низак степен ризика | ваздух |  |  | х |  |  |  |  |  |  |  |  |  | 1 | извршено |
| 12. | ДЗППУ''Кнез петрол'' ДОО Београд, огранак у Баточини Крагујевачки пут бб  Бензинска станица  Низак степен ризика | ваздух |  |  |  | х |  |  |  |  |  |  |  |  | 1 | извршено |
| 13. | ПД ''Truck petrol'' Брзан  Бензинска станица  Низак степен ризика | ваздух |  |  |  |  | х |  |  |  |  |  |  |  | 1 | извршено |
| 14. | Аутосервис''Милутиновић''  Милутиновић Славиша  Брзан  Низак степен ризика | Отпад |  |  |  |  |  |  | х |  |  |  |  |  | 1 | извршено |
| 15. | СЗР ''Вулкан''  Миленковић Зоран, Горња Баточина вулканизерска радња  Низак степен ризика | Отпад |  |  |  |  |  |  | х |  |  |  |  |  | 1 | извршено |
| 16. | Аутосервис ''Цака''  Цалић Дејан, Баточина Низак степен ризика | Отпад |  |  |  |  |  |  | х |  |  |  |  |  | 1 | извршено |
| 17. | Надзор над спровођењем Локалног плана управљања отпадом | Отпад | х |  | х |  |  |  |  | х |  | х |  |  | 4 | извршено |
| 18. | Заштићено природно добро ''Рогот | Заштита природе |  | х |  |  |  |  |  |  | х |  |  |  | 2 | извршено |
| 19. | Градска топлана ''ТМГ Топлота'' Баточина  Средњи степен ризика | Отпад |  |  |  |  |  |  |  |  |  | х |  |  | 2 | извршено |
| Ваздух |  |  |  |  |  |  |  |  |  |  |  | х | извршено |
| 20. | ''ТЕЛЕКОМ СРБИЈА''а.д.  Мобилни оператер  Низак степен ризика | Нејонизујуће зрачење |  |  |  |  |  |  |  |  | х |  |  |  | 1 | извршено |
| 21. | ''TELENOR'' ДОО  Мобилни оператер  Низак степен ризика | Нејонизујуће зрачење |  |  |  |  | х |  |  |  |  |  |  |  | 1 | извршено |
|  | | | | | | | | | | | | | | | | |
| У К У П Н О | | | I | II | III | IV | V | VI | VII | VIII | IX | X | XI | XII |  |  |
| 2 | 2 | 4 | 3 | 3 | 2 | 3 | 3 | 3 | 4 | 2 | 2 | 33 | 32 |

1. **Ниво координације инспекцијског надзора са инспекцијским надзором кога врше друге инспекције.** Током 2022. године постојала је перманентна сарадња са републичком инспекцијом заштите животне средине, а такође инспектор остварује вишегодишњу сарадњу са републичким инспекторима за заштиту животне средине из Шумадијског управног округа. Перманентна сарадња постоји са свим општинским инспекцијама. Прикупљање података везано за власнике парцела вршено је у сарадњи са грађевинском инспекцијом и катастром.

Добра сарадња и координација постоји са републичким органима и службама у свим пословима комуникације и припреме разних аката.

1. **Материјални, технички и кадровски ресурси које је инспекција користила у вршењу инспекцијског надзора и мерама предузетим у циљу делотворне употребе ресурса инспекције и резултатима предузетих мера.** На пословима шефа одсека за инспекцијске послове, који обавља послове инспекције за заштиту животне средине ради један извршилац. Инспекцијска служба Општине Баточина користи службени аутомобил ОУ. Од остале опреме инспектор користи један компјутер, штампач, опрему повезану са интернетом, службени телефон.

Обављају се и сви послови из домена заштите животне средине, а у датим пословима су и одштетни захтеви због уједа паса луталица, са комплетном процедуром и комисијским учешћем.

1. **Придржавање рокова прописаних за поступање инспекције.** Странке су о редовном инспекцијском надзору уредно обавештаване, поштовали су се законски рокови за сва поступања у инспекцијском надзору. Планови и програми рада уредно су објављени на интернет страници, као и контролне листе. Странке, којима су налагане одређене мере углавном су поштовале рокове одређене записницима- решењима.
2. **Законитост управних аката донетих у инспекцијском надзору ( број другостепених поступака, њихов исход, број покренутих управних спорова, њихов исход,)**

Сви инспекцијски надзори и сваки записник и решење су покренути и донети са истицањем законског основа по ком се поступа. Није било приговора ни жалби на донете записнике и решења.

1. **Поступање у решавању приговора и притужби на рад инспекције, са исходима тог поступања, уз посебно истицање броја поднетих приговора и притужби из области рада на које су се односиле**  У извештајном периоду, упућена је једна представка, која се односила на окончан предмет из претходног периода, у ком је извршено мерење буке и приговор се односио на резултате мерења. Прослеђено је детаљно обавештење подносиоцу представке.
2. **Програми стручног усавршавања који су похађали инспектори, односно службеници овлашћени за вршење инспекцијског надзора (област стручног усавршавања и тематске целине програма обуке, као и број учесника у свакој тематској целини, а ако је по завршетку програма вршена провера знања учесника и подаци о оствареном успеху).** У току 2022. године инспектор за заштиту животне средине је учествовао у активностима као еко повереник при СКГО (са прослеђивањем података и упитника). Учешће инспектора је било и на следећим обукама: вебинар: '' Планирање и управљање заштитом животне средине у локалној самоуправи ''; семинар: ''Стокхолм + 50 националне консултације у Србији – Животна средина и здравље''; вебинар: ''Управљање комуналним отпадом, прикупљање података и извештавање''; семинар: ''Зелено друштво и одрживи начин живота''; вебинар: ''Зелени савети – обавезе, могућности и изазови''.
3. **Иницијативе за измене и допуне закона и др.** **прописа.** Током 2022. године није било иницијатива те врсте.
4. **Мере и провере ажурности података у информационом систему.** Инспектор доставља све извештаје и акте за објављивање на сајт, као и сва обавештења о евентуалним планираним акцијама које се односе на територију целе Општине.
5. **Стање у области извршавања поверених послова.** инспектор врши поверене послове по сету Закона о заштити животне средине и све друге послове које одреди председник општине, начелник ОУ, начелник одељења.
6. **Исход поступања правосудних органа.** Није било прослеђених пријава

**Шеф Одсека за инспекцијске послове**

**Весна Барјактаревић**